Koronavirusi dhe përpjekjet për zbutjen e pasojave ekonomike
Qeveritë në shumë vendeve të prekura nga koronavirusi po miratojnë paketa të mëdha financiare për zbutjen e pasojave në ekonomi. 
Zyra, rrugë dhe dyqane të zbrazëta në shumë qytete të botës po bëhen një gjë krejt normale. Ndërsa ndikimi i përhapjes së koronavirusit në ekonominë globale po fillon të shfaqë pasojat, disa qeveri po punojnë për hartimin dhe miratimin e paketave të mëdha stimuluese për të shmangur pasoja më të rënda në ekonomitë e tyre më të rënda. Korrespondentja e Zërit të Amerikës, Mariama Diallo sjell më shumë hollësi. Në Shtetet e Bashkuara, gati 3.3 milion njerëz aplikuan për të përfituar pagesën e papunësisë javën e kaluar, një shifër katër herë më e lartë se rekordi i mëparshëm i vendosur në vitin 1982, sipas Departamentit amerikan të Punës. Megjithatë, Presidenti Trump po vazhdon me një mesazh optimist. " Duke marrë parasysh rritjen e nivelit të papunësisë, pagesat me para në dorë dhe zgjerimi i konsiderueshëm i përfitimeve për njerëzit e pushuar nga puna u përfshinë në paketën masive financiare prej 2 trilion dollarësh, të miratuar nga Kongresi amerikan. Ian Smith, i cili kohët e fundit u pushua nga puna e tij në një dyqan të shitjes së verës thotë se paketa stimuluese nuk është e mjaftueshme. India gjithashtu ka njoftuar se do të miratojë një paketë ekonomike prej 22.6 miliardë dollarësh për t’u siguruar që askush të mos vuajë nga uria gjatë masave të ashpra kufizuese në mbarë vendin, që kanë lënë në vështirësi dhjetëra miliona njerëz të varfër. Në Evropë, ku Italia dhe Spanja janë bërë epiqendra të koronavirusit, Presidentja e Komisionit Evropian njoftoi të enjten një fond të ri për të luftuar pasojat ekonomike të virusit. Presidentja e Komisionit Evropian tha se ajo që është bërë tani është e rëndësishme për jetën e shumë personave që po vuajnë nga pasojat e përhapjes së koronavirusit.